CELEX: 32022D0426
Language: hu
Date: 2022-03-14 00:00:00
Title: A Tanács (EU) 2022/426 határozata (2022. március 14.) az Európai Unió és a Moldovai Köztársaság közötti, az Európai Határ- és Partvédelmi Ügynökség által a Moldovai Köztársaság területén végzett műveleti tevékenységekkel kapcsolatos, jogállásról szóló megállapodásra irányuló tárgyalások megkezdésére való felhatalmazásról

2022.3.15.   
               
               
                  HU
               
               
                  Az Európai Unió Hivatalos Lapja
               
               
                  L 87/22
               
            
         A TANÁCS (EU) 2022/426 HATÁROZATA
         (2022. március 14.)
         az Európai Unió és a Moldovai Köztársaság közötti, az Európai Határ- és Partvédelmi Ügynökség által a Moldovai Köztársaság területén végzett műveleti tevékenységekkel kapcsolatos, jogállásról szóló megállapodásra irányuló tárgyalások megkezdésére való felhatalmazásról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 77. cikke (2) bekezdésének b) és d) pontjára, 79. cikke (2) bekezdésének c) pontjára és 218. cikke (3) és (4) bekezdésére,
         tekintettel az Európai Bizottság ajánlására,
         mivel:
         
                     (1)
                  
                  
                     Biztosítani kell a kiegészítő jelleget az Európai Unió által finanszírozott vonatkozó programokkal, különösen a moldovai-ukrán határellenőrzést segítő európai uniós misszióval (EUBAM) és „az EU a határigazgatásért” programmal.
                  
               
                     (2)
                  
                  
                     Az Európai Határ- és Parti Őrségről szóló (EU) 2019/1896 európai parlamenti és tanácsi rendelet (1) 73. cikkének (3) bekezdése előírja, hogy az Európai Unió működéséről szóló szerződés (EUMSZ) 218. cikke alapján az Uniónak jogállásról szóló megállapodást kell kötnie valamely harmadik országgal, amennyiben szükség van a készenléti alakulat keretébe tartozó határigazgatási csapatok bevetésére az adott harmadik országban, ahol a csapatok tagjai végrehajtási hatásköröket fognak gyakorolni.
                  
               
                     (3)
                  
                  
                     Tárgyalásokat kell kezdeni a Moldovai Köztársasággal az Európai Határ- és Partvédelmi Ügynökség által a Moldovai Köztársaság területén végzett tevékenységekről szóló nemzetközi megállapodás megkötése céljából.
                  
               
                     (4)
                  
                  
                     Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (2) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Tanács felhatalmazza a Bizottságot, hogy az Unió nevében tárgyalásokat folytasson az Európai Határ- és Partvédelmi Ügynökség által a Moldovai Köztársaság területén végzett tevékenységekről szóló nemzetközi megállapodásról.
         
         
            2. cikk
            A tárgyalásokat a Tanácsnak az e határozat függelékében foglalt tárgyalási irányelvei alapján és a Tanács illetékes munkacsoportjával konzultálva kell lefolytatni.
         
         
            3. cikk
            Ennek a határozatnak a Bizottság a címzettje.
         
         
            Kelt Brüsszelben, 2022. március 14-én.
            
               
                  a Tanács részéről
               
               
                  az elnök
               
               É. BORNE
            
         
         
            (1)  Az Európai Parlament és a Tanács (EU) 2019/1896 rendelete (2019. november 13.) az Európai Határ- és Parti Őrségről, valamint az 1052/2013/EU és az (EU) 2016/1624 rendelet hatályon kívül helyezéséről (HL L 295., 2019.11.14., 1. o.).
         
            (2)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).